། །དཔལ་ཀྱེ་རྡོ་རྗེའི་བསྐྱེད་
རྫོགས་ཀྱི་རྣམ་བཤད་ངེས་དོན་གསལ་བྱེད་ཟླ་བའི་
འོད་ཟེར་ཞེས་བྱ་བ་བཞུགས་སོ། །
དགེ་སློང་དཀོན་མཆོག་དཔལ་ལྡན
339



༄༅༅། །ན་མོ་གུ་རུ་རཏྣ་ནི་རོ་བྷོ་གཱ་ཡ། དཔལ་ཀྱེ་རྡོ་རྗེའི་བསྐྱེད་རྫོགས་ཀྱི་་་
རྣམ་བཤད་ངེས་དོན་གསལ་བྱེད་ཟླ་བའི་འོད་ཟེར་ཞེས་བྱ་བ། བླ་མ་དང་ལྷག་པའི་ལྷ་་་་་
ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །བྱིན་གྱིས་བརླབ་ཏུ་གསོལ། རབ་་་་་
མཛེས་སྐུ་ནི་ཨཱིནྡ་ནི་ལིའི་མདོག་མཚུངས་རྣམ་ཐར་བརྒྱད་ལྡན་བདེན་བཞིའི་ཞབས་དང་་་་
སྟོང་ཉིད་རང་བཞིན་ཕྱག་དང་ལྡན། །རབ་སྙན་གསུང་ནི་དྲང་དང་ངེས་པའི་དོན་རྣམས་་་་
མཚོན་ཕྱིར་ཨཱ་ལི་ཀཱ་ལིའི་རང་བཞིན་ལུང་དང་རྟོགས་པའི་དམ་ཆོས་སྟོན། །རབ་གསལ་་
ཐུགས་ནི་ཆོས་ཀྱི་དབྱིངས་ལས་མ་གཡོས་བཞིན་དུ་རྣམ་མང་འགྲོ་བའི་བསམ་པ་དང་་་་་
མཐུན་སྣ་ཚོགས་ཐབས་སུ་སྟོན། །རབ་ཁྲོས་ཧེ་རུ་ཀ་དཔལ་མཆོག་དང་དབྱེར་མེད་་་་་་་
དཔལ་ལྡན་བླ་མ་འཁོར་ལོའི་མགོན་པོ་གང་དེ་སྐྱེ་དང་སྐྱེ་བར་མཆོད། །རྫོགས་སངས་་་་་
རྒྱས་ཀྱིས་གདུལ་བྱ་འདུལ་བའི་ཕྱིར། །དམ་ཆོས་བདུད་རྩི་མཐའ་ཡས་གང་གསུངས་་་་་་
པའི༑ །སྙིང་པོར་གྱུར་པ་རྡོ་རྗེ་ཐེག་པ་ཡིན། །དེ་ཡི་མཆོག་གྱུར་རྣལ་འབྱོར་བླ་མེད་་་་་་
ཀྱི༑ །ངེས་དོན་ཟབ་མོ་དཔལ་ལྡན་ཀྱེ་རྡོར་ཡིན། །དེ་ལ་འདིར་དཔལ་ཀྱེ་རྡོ་རྗེ་མན་་་་་་
ངག་ལུགས་ཀྱི་བསྐྱེད་པའི་རིམ་པ་འཆད་ཅིང་ཉམས་སུ་ལེན་པའི་ཚུལ་གཏན་ལ་འབེབས་་་་
པ་ལ་དོན་བདུན་ཏེ། བཤད་བྱའི་བསྐྱེད་རིམ་གཞན་ལས་ཟབ་ཅིང་ཁྱད་པར་འཕགས་་་་་་
ཚུལ༑ འགྲེལ་བྱེད་བཀའ་སྲོལ་རྣམ་བཞིས་ངེས་པར་བྱ་བ། བསྒྲུབ་བྱ་དཀྱིལ་འཁོར་་་
གྱི་གྲངས། སྒྲུབ་བྱེད་མངོན་རྟོགས་ཀྱི་རྣམ་གཞག །ལུང་རིགས་ཀྱིས་གཙོ་བོར་བསྒྲུབ་
པ༑ མངོན་རྟོགས་བཅུ་གཉིས་སམ་བཅུ་བཞི་རྟོག་པ་བསྐྱེད་པ། དེ་ཉིད་སྦྱང་གཞི་སྦྱོང་
བྱེད་སྦྱར་ཏེ་རྣལ་འབྱོར་བཅུས་ཉམས་སུ་ལེན་ཚུལ་བཤད་པའོ། །
དང་པོ་ནི། འདིར་སྐལ་ལྡན་གྱི་སྐྱེས་བུ་གང་དག་གཏིང་མཐའ་མི་མངོན་པའི་་
སྡུག་བསྔལ་གྱི་རྒྱ་མཚོ་ཆེན་པོར་ལས་ཀྱི་རླུང་ཤུགས་དྲག་པོས་གཡེངས་ཤིང་ཉམ་ཐག་པའི་་
འགྲོ་བ་འདི་རྣམས། ཚེ་འདི་ཉིད་ལ་མྱ་ངན་ལས་འདས་པའི་བསྐམ་སར་ཐོན་པའི་ཐུན་་་་
མོང་མ་ཡིན་པའི་ཐབས་ལམ་ཟབ་མོ་དོན་དུ་གཉེར་བར་བྱ་བའི་ལམ་ནི། རྣལ་འབྱོར་བླ་་
ན་མེད་པའི་རྒྱུད་སྡེ་རིན་པོ་ཆེ་རྣམས་ཀྱི་སྒོར་ཞུགས་ནས་མངོན་པར་དབང་བསྐུར་བ་བཀའ་
341

ཡོད་ལ་བསླད་མ་ཞུགས་ཤིང༌། སྙན་བརྒྱུད་དང་ལྡན་པ་ལས་སླ་ཆོས་དང་ཕོ་ཚོད་ལྟ་བུ་་་་
མ་ཡིན་པ་ལེགས་པར་ཐོབ་ཅིང་དམ་ཚིག་དང་སྡོམ་པ་ཡང་དག་པར་གཟུང་ནས། ལམ་་་
རིམ་པ་གཉིས་འཁོར་དང་བཅས་པ་ལ་བརྩོན་འགྲུས་དྲག་པོས་རྣལ་འབྱོར་དུ་བྱེད་པའི་་་་་་
ལམ་མཆོག་ནི་དཔལ་ཀྱེ་རྡོ་རྗེ་ཞེས་གྲགས་པ་འདི་ཁོ་ན་ཡིན་ལ། ལམ་གྱི་གོ་རིམ་ཀྱང༌།
རྡོ་རྗེ་འཆང་ཆེན་པོས་གདུལ་བྱའི་བློའི་རིགས་དང་མཐུན་པར་རྒྱུད་སྡེ་དུ་མ་གསུངས་ཀྱང༌།
འདིར་ཀུན་རྫོབ་ཏུ་ཤེས་རབ་ཀྱི་རྒྱུད་གཙོ་ཆེ་ཡང༌། དོན་དམ་པར་ཐབས་ཤེས་གཉིས་སུ་་
མེད་པའི་རྒྱུད་འདི་རྒྱུད་ཐམས་ཅད་ཀྱི་རྒྱལ་པོ་ལྟ་བུར་གནས་སོ། །དེ་ལ་ཡང་རྩ་བཤད་་་་
གཉིས༑ བཤད་རྒྱུད་ལའང་ཐུན་མོང་དང་ཐུན་མོང་མིན་པ་གཉིས་ལས། འདིར་་་་་་་
བཤད་གསུམ་ཆར་གྱི་སྙིང་པོ། དཔལ་ལྡན་མཐུ་སྟོབས་དབང་ཕྱུག་ནས་སྙན་བརྒྱུད་དུ་
དཔལ་ས་སྐྱ་པ་ཡབ་སྲས་རྣམས་ཀྱི་བར་དུ་བཀའ་བབས་རྒྱུན་མ་ཆད་པ་དེང་སང་གི་བར་དུ་
ལམ་སྲོལ་ཆུ་བོ་ཆེན་པོའི་རྒྱུན་བཞིན་དུ་རིང་ལ། ཉི་ཟླ་ལྟར་མཚན་གྲགས་ཆེ། བསྲེག་
བཅད་བདར་བའི་གསེར་བཞིན་དུ་ཡོན་ཏན་དང་ལྡན་པ། སྐལ་བ་དང་ལྡན་ཞིང་བློ་གཟུ་་
བོར་གནས་པ་རྣམས་ཀྱིས་ནོར་བུ་རིན་པོ་ཆེ་ལྟར་གཅེས་སྤྲས་བྱེད་པའི་ལམ་མཆོག་འདི་་་་་
ཉམས་སུ་ལེན་པའི་ཆོས་ཡིན་ནོ། །
གཉིས་པ་ནི། རྗེ་ས་སྐྱ་པ་ཆེན་པོ་ལ་ཀྱེ་རྡོ་རྗེའི་བཀའ་སྲོལ་བཞུགས་པ་ལ་གཞུང་
འགྲེལ་ལ་བརྟེན་པ་གསུམ་དང༌། མན་ངག་ལ་བརྟེན་པ་གཅིག་གོ །དང་པོ་ནི། རྗེ་་
བཙུན་ཆེན་པོས། སྙིང་པོ་དོན་གྱི་ཀྱེ་རྡོར་ནི། །བིརླའི་རྗེས་འབྲང་ཌོམྦིའི་སྐོར། །
ཡན་ལག་མེད་རྗེས་པདྨའི་སྐོར། །དམ་ཚིག་རྡོ་རྗེ་ནག་པོའི་སྐོར། །གཙོ་ཆེའི་ཆོས་སྣ་་་
སུམ་ཅུ་དགུ། །ཞེས་གསུངས་པ་ལྟར་སློབ་དཔོན་དེ་གསུམ་རྗེས་འབྲང་དང་བཅས་པས་་་་
བཀྲལ་བའི་བཀའ་བབས་གསུམ་ཆོས་སྣ་སོ་དགུ་དང་བཅས་པའོ། །གཉིས་པ་ནི།
རྣལ་འབྱོར་དབང་ཕྱུག་ནས་རྗེ་ས་ཆེན་གྱི་བར་སྙན་བརྒྱུད་དུ་བཞུགས་པ། རྗེ་བཙུན་གོང་
མ་རྣམས་ཀྱིས་གདུལ་བྱ་སྙན་བརྒྱུད་འཛིན་པར་འདོད་པ་རྣམས་ཀྱི་དོན་དང་། མན་ངག་་
ཉམས་ཀྱིས་དགོས་པར་དགོངས་ནས། ཡིག་ཆ་བཏབ་པའི་རྐང་གྲངས་ལ། དརྒྱུད་་་་་
འཆད་པ་སོགས་ཀྱི་ཆོས་སྣའི་རྐང་གྲངས་དང༌། མན་ངག་ཉམས་ལེན་ལ་དགོས་པའི་་་་
342

ཆོས་སྣའི་རྐང་གྲངས་གཉིས་ལས། དང་པོ་ལ་རྒྱུད་སྤྱི་དང་སོ་སོ་ལ་དགོས་པའི་ཆོས་སྣ་་་
བཅུ་གསུམ། རྡོ་རྗེ་ཐེག་པ་སྤྱི་དང་འདིའི་རྣལ་འབྱོར་པ་ལ་དགོས་པའི་ཆོས་སྣ་བཅུ་བཞི།
སྦས་པའི་རྣལ་འབྱོར་པ་ལ་དགོས་པ་ཧེ་རུ་ཀ་ཡི་ཆས་ཀྱི་ངོས་འཛིན་ནོ། །དང་པོ་ནི་རྗེ་་་་་
བཙུན་གྱིས། རྒྱུད་སྡེའི་དུམ་བུ་རྣམ་བཞག་མངོན་རྟོགས་དང༌། །སྟོང་མཐུན་གཉིས་ཀྱི་
དོན་བསྡུས་བསྟོད་པ་གཉིས། །བདག་མེད་བསྟོད་པའི་རྣམ་འགྲེལ་དང་བཅས་པ། །
ཀུན་ཏུ་དགོས་པའི་གཞུང་བདུན་འཐོར་མི་བྱ། །ཞེས་སོ། །རྒྱུད་སོ་སོ་ལ་དགོས་པ་ནི།
རྒྱུད་དོན་སོ་སོའི་རྣམ་འགྲེལ་དོན་བསྡུས་བཅས། །གང་ལ་གང་དགོས་དེ་དེ་བླང་བྱ་སྟེ། །
དེ་ལྟར་བཅུ་གསུམ་ལེགས་པར་རབ་བལྟས་ན། །རྣམ་པར་ཕྱེ་བས་རྒྱུད་གསུམ་ཤེས་པར་
འགྱུར༑ །ཞེས་སོ། །གཉིས་པ་ནི། སྨིན་བྱེད་ལྟུང་བའི་རྣམ་བཤད་སྒྲུབ་ཐབས་་་་་་་་
བཞི༑ །རབ་གནས་སྦྱིན་སྲེག་ཚོགས་ཀྱི་ཆོ་གར་བཅས། །རྡོ་རྗེ་དྲིལ་བུ་བགྲང་ཕྲེང་་་་་་
དགང་བླུགས་དང༌། །ཐ་མའི་ཆོ་ག་མཆོད་རྟེན་སྒྲུབ་པ་སྟེ། །དེ་ལྟར་བཅུ་བཞི་དང་་་་་
པོའི་ལས་ཅན་ནས། །བརྩམས་ཏེ་གང་ཟག་ཀུན་གྱིས་བཟུང་བར་བྱ། །ཞེས་སོ། །
གསུམ་པ་ནི། ལུས་རྒྱན་བཏུང་བའི་སྣོད་དང་བཟུང་བྱའི་རྫས། །རོལ་མོའི་ཆོ་ག་སྟན་་
དང་བགོ་བའི་གོས། །འདི་དག་ཧེ་རུ་ཀ་དཔལ་ཆས་དྲུག་སྟེ། །རྣམ་པར་ཕྱེ་ན་བཅུ་་་་་
བཞིར་འགྱུར་བ་ཡིན། །ཞེས་གསུངས་པ་ལྟར་རོ། །གཉིས་པ་མན་ངག་གི་ཉམས་་་་་
ལེན་ལ་དགོས་པའི་ཆོས་སྣ་ནི། གླེགས་བམ་ནང་བཞུགས་ཆོས་སྣ་དྲུག་ཅུ་ནི། རྡོ་་་་་་
རྗེའི་ཚིག་གི་རྣམ་འགྲེལ་གཉག་མ་དང༌། །གསལ་བྱེད་ཀུན་གཞི་རྒྱུ་རྒྱུད་གདན་སོགས་་་་
དང༌༑ །ལུས་དཀྱིལ་འཆི་བསླུ་བུམ་དབང་འདའ་ཀ་མ། །ཐིག་ལེའི་རྣལ་འབྱོར་ཕྱག་་་
རྒྱའི་མཚན་ཉིད་དང་། །བཞི་པའི་འདའ་ཀ་བར་དོའི་གདམས་ངག་དང༌། །ལམ་་
དབང་ཚད་མ་བཞི་དང་གདམས་ངག་དྲུག །རྟེན་འབྲེལ་ལྔ་དང་གྲིབ་སེལ་ཡི་གེ་གཉིས། །
ཐིག་ལེ་བསྲུང་བ་ཡིག་བརྒྱའི་འདོན་ཐབས་དང༌། །རླུང་སྦྱོར་བྷ་གའི་ཡི་གེ་འཁོར་བཞིའི་
རྒྱ༑ །དབང་ཕྱུག་དོན་བརྒྱད་ས་ཕྱེད་མངོན་རྟོགས་དང༌། །དོན་བསྡུས་མ་སྟེ་ཉི་ཤུ་རྩ་་་་
བཞི་ནི། །རྩ་བ་ཉིད་ཀྱི་སྟེང་དུ་བཤད་བྱའོ། །དེ་དག་ལས་འཕྲོས་གུད་དུ་གསུངས་་་་་་་
པའི་ཆོས། །འཁོར་འདས་དབྱེར་མེད་དབང་བཞིའི་མན་ངག་གནད། །མཆོག་དབང་་་
343

བསྐུར་ཚུལ་བསྐྱེད་རིམ་བསྡུས་པ་དང་། །རིལ་བུའི་སྒྲུབ་ཐབས་ཡུམ་གྱི་བྱིན་རླབས་དང་། །
གེགས་སེལ་བཞི་དང་དབང་ཆུ་སྒྲུབ་ཐབས་གསུམ། །རྩ་ལྟུང་འཁྲུལ་སྤོང་ཚོགས་འཁོར་་་་
སྦྱིན་སྲེག་སྟེ། །རྩ་བ་ལས་འཕྲོས་ཆོས་སྣ་བཅུ་བདུན་ལས། །ཕྱི་མ་བདུན་པོ་ལོགས་་་་་
སུ་བཞུགས་ཀྱང་རུང༌། །འབྲིང་བསྡུས་ལམ་གཉིས་གཞུང་ཤིང་ཆེན་པོ་བཞི། །རྟོགས་་
བསྐྱེད་ཆོས་ལྔ་ལམ་ཟབ་བླ་མ་དང་། །ལུང་སྦྱོར་བཞི་དང་བརྒྱུད་པའི་རྣམ་ཐར་གཉིས། །
མན་ངག་ཕྲ་མོར་བཅས་པ་དྲུག་ཅུའོ། །ཞེས་སོ། །ཡབ་ཡུམ་གྱི་སྒྲུབ་ཐབས་གསུམ།
དབང་ཆུ། ཚོགས་འཁོར། སྦྱིན་སྲེག །རྩ་ལྟུང་འཁྲུལ་སྤོང་སྟེ་བདུན་ནི་མན་ངག་་་་་
དང་རྒྱུད་གཉིས་ཀའི་ཐུན་མོང་དུ་དགོངས་སོ། །མན་ངག་ཕྲ་མོ་ནི། བླ་མ་ཚད་མ་
བརྒྱུད་པའི་གསོལ་འདེབས་དང་། །དེ་ཡི་ཁ་བསྐང་ས་བིར་ལོ་རྒྱུས་སོ། །ཉམས་མྱོང་་་
ཚད་མ་པྲ་སྟོན་ཞུས་ལན་དང༌། །སྤྱན་གྱི་རྣལ་འབྱོར་ཨཥྚཱའི་བཟླས་ལུང་དང་།
བཤད་བདུད་རྩི་རིལ་བུའི་སྒྲུབ་ཐབས་དང་། །དབང་གི་རབ་དབྱེ་སྒ་སྟོན་སྤྲིང་ཡིག་དང་། །
།གཞི་་་
དབང་བ་དང་གན་ང་ཡག་དང། །
མཎྜལ་གསུམ་དང་དེ་ཡི་ཁ་བསྐང་དང༌། །ལུས་སྦྱོང་ལུས་གནད་ཡུམ་གྱི་བན་རླབས་་་་་
དང་༑ །གཏུམ་མོ་འཁོར་ལོ་བཞི་དང་ཙཎྜ་ལཱི། །ཉི་ཤུ་རྩ་དགུ་བར་ཆད་གསུམ་སེལ་་་་་
དང་༑ །ཉམས་ཆུང་ཉམས་ཆེན་རླུང་རེངས་བཅོས་པ་དང་། །གསང་བདུན་གླེང་གཞི་་་་
ལུས་འཁྲུགས་སེལ་བ་དང༌། །བཀའ་རྒྱ་གསལ་བྱེད་ཕྲིན་ལས་སོ་གཉིས་དང༌། །དེ་ཡི་
ཞལ་ཤེས་ངོ་སྤྲོད་རྩ་འགྲེལ་དང༌། །བརྡ་དོན་རྩ་འགྲེལ་དེ་ཡི་ཟིན་བྲིས་སོ། །བསྟན་་་་་
བཅོས་ཚད་མ་གནད་དུ་ཆེ་བ་དྲུག །རྟེན་འབྲེལ་ལྔ་དང་ལམ་བསྡུས་ཕྱག་རྒྱ་ཆེ། །
འཁོར་བཞི་ཚོགས་སྦྱོར་ལམ་བསྡུས་བཤད་པ་དང་། །སྒྲུབ་པ་ལུང་སྦྱིན་གསང་བཅུའི་་་་
རྒྱས་གདབ་བོ། །ལུང་གི་ཚད་མ་ལམ་ཟབ་རིན་འབྱུང་དང༌། །སྦས་བཤད་གཉིས་དང་
འཁྲུལ་འཁོར་རྩ་འགྲེལ་དང༌། །གྲུབ་ཕྲ་རྩ་འགྲེལ་དེ་ཡི་གསལ་བྱེད་དང་། །བིར་་་་་་
བསྲུང་གསུམ་དང་དེ་ཡི་བྱིན་རླབས་དང༌། །རྣམ་འཇོམས་བིརླའི་ལུགས་ཀྱི་བྱིན་རླབས་་་་
དང་༑ །གཟུངས་ཀྱི་མཆན་བུ་གསལ་བྱེད་དེའི་ལག་ལེན། །མན་ངག་ཟུར་པ་ཚར་་་་་་
གསུམ་ཁུག་པ་དང༌། །ཡིག་བརྒྱའི་མན་ངག་སྒོ་དྲུག་ཆོས་འབྲེལ་དང༌། །རྗེ་བཙུན་་་་་
ཀུན་དགའ་བཟང་པོ་ཡབ་སྲས་ཀྱིས། །མཛད་པའི་མན་ངག་བསམ་གྱིས་མི་ཁྱབ་པ། །
344

བཞུགས་པའི་གླེགས་བམ་དམར་ཆུང་འདི་ཉིད་དོ། །ཞེས་པ་ལྟར་རྟོགས་པར་བྱའོ།། །།
སྤྱི་དོན་གསུམ་པ་ནི། རྒྱུད་གསུམ་ནས་བསྒྲུབ་བྱའི་དཀྱིལ་འཁོར་དེ་ལ་གྲངས་དུ་
ཞིག་གསུངས་ན། འདི་ལ་མཆོག་སྒྲུབ་པའི་དཀྱིལ་འཁོར་དང༌། ཐུན་མོང་སྒྲུབ་པ་་་་་
གཉིས་ལས། དང་པོ་མཆོག་སྒྲུབ་པ་ནི། མཆོག་གི་དངོས་གྲུབ་སྒྲུབ་པ་རྩ་རྒྱུད་ལས།
སྐུ་གསུང་ཐུགས་དང་སྙིང་པོ་ཀྱེ་རྡོ་རྗེ། །ཡུམ་དང་རྒྱུ་ཡི་རྡོ་རྗེ་འཆང་སྟེ་དྲུག རྡོ་རྗེ་་་་
གུར་ལས་རིགས་རྐྱང་རྒྱས་པ་ལྔ། །རིགས་བསྡུས་རྒྱས་པ་ལྔ་དང་བསྡུས་པ་ལྔ། །མི་་་་་
བསྐྱོད་ཧེ་རུ་ཀ་གསུམ་ཡུམ་གྱི་གཉིས། །དངོས་བསྟན་ཉི་ཤུ་ཡོད་ཀྱང་མན་ངག་གིས། །
རིགས་གཞན་བཞི་ལའང་སྐུ་གསུང་ཐུགས་སྦྱར་བས། །རིགས་ལྔ་རེ་རེའང་བཞི་བཞི་ཉི་་་
ཤུ་སྟེ། །རིགས་རྐྱང་རྒྱས་པའི་དཀྱིལ་འཁོར་ཉི་ཤུ་དང༌། །རིགས་བསྡུས་རྒྱས་བསྡུས་་་་
ཉི་ཤུ་ཉི་ཤུ་ལ། །ཡུམ་གྱི་དཀྱིལ་འཁོར་གཉིས་བསྣན་དྲུག་ཅུ་གཉིས། །ཡང་ན་རིགས་་
བསྡུས་རྒྱས་བསྡུས་གཉིས་ཡོད་ལྟར། །རིགས་རྐྱང་ལ་ཡང་རྒྱས་བསྡུས་གཉིས་སྦྱར་བས། །
བརྒྱད་ཅུ་རྩ་གཉིས་འབྱུང་བ་གུར་རྒྱན་ལུགས། །ཁ་སྦྱོར་རྒྱུད་ལས་དགེས་པ་རྡོ་རྗེ་བཞི། །
ཡེ་ཤེས་མཁའ་འགྲོ་རྡོ་རྗེ་བདག་མེད་མ། །རྡོ་རྗེ་དབྱིངས་དང་དྲག་པོ་གདན་ཅན་ཏེ། །
དངོས་སུ་བསྟན་པའི་དཀྱིལ་འཁོར་བརྒྱད་འབྱུང་ལ། །རྡོ་རྗེ་དབྱིངས་ལ་གཙོ་བོ་འཕོ་བ་་་
ཡི༑ །གནད་ཀྱིས་རིགས་བསྡུས་ལྔ་སྟེ་བཅུ་གཉིས་སོ། །ཞེས་དང༌། དེ་ལྟར་མན་་་་
ངག་ལུགས་ཀྱི་གསུང་སྒྲོས་ནི། །གཙོར་བྱས་དགེས་པ་རྡོ་རྗེའི་རྒྱུད་གསུམ་ནས། །
བཤད་པའི་མཆོག་སྒྲུབ་དཀྱིལ་འཁོར་བརྒྱ་ཕྲག་གཅིག །འབྱུང་བ་འདི་ནི་འཁྲུལ་ཟད་་་་
གོང་མའི་ལུགས། །